EVER วิ่งเฉียด 13% รับไตรมาส 1 กำไรพุ่ง 135% ลุยตลาดแนวราบเต็มสูบ
EVER วิ่งเฉียด 13% รับไตรมาส 1 กำไรพุ่ง 135% ลุยตลาดแนวราบเต็มสูบ ล่าสุดอยู่ที่ 0.44 บาท บวก 0.05 บาท หรือ 12.82% มูลค่าซื้อขาย 260.59 ล้านบาท
EVER วิ่งเฉียด 13% รับไตรมาส 1 กำไรพุ่ง 135% ลุยตลาดแนวราบเต็มสูบ ล่าสุดอยู่ที่ 0.44 บาท บวก 0.05 บาท หรือ 12.82% มูลค่าซื้อขาย 260.59 ล้านบาท
11 พ.ค. 2564

ผู้สื่อข่าวรายงานว่า ราคาหุ้น บริษัท เอเวอร์แลนด์ จำกัด (มหาชน) หรือ EVER ล่าสุด ณ เวลา 14.36 น. อยู่ที่ 0.44 บาท บวก 0.05 บาท หรือ 12.82% สูงสุดที่ 0.47 บาท ต่ำสุดที่ 0.40 บาท ด้วยมูลค่าซื้อขาย 260.59 ล้านบาท

ทั้งนี้ ราคาหุ้น  EVER ปรับตัวขึ้น หลังรายงานผลการดำเนินงานงวดไตรมาส 1/64 มีกำไรสุทธิในส่วนที่เป็นของบริษัทใหญ่  46.74  ล้านบาท เพิ่มขึ้น 26.87 ล้านบาท หรือ 135% เทียบปีที่ผ่านมามีกำไรสุทธิ 19.87 ล้านบาท
ด้าน นายสวิจักร์ โลจายะ ประธานกรรมการ EVER เปิดเผยว่า ในปี 2564 บริษัทฯ ยังให้ความสำคัญในการขยายโครงการแนวราบต่อเนื่องจากปีก่อน ซึ่งถือเป็นตลาดที่ยังเติบโตได้อย่างแข็งแกร่ง จากกำลังซื้อที่แท้จริง เห็นได้จากยอดขาย ทาวน์โฮมแบรนด์ “เอเวอร์ ซิตี้” และบ้านเดี่ยวแบรนด์  “มายโฮม ซิลเวอร์เลค” ในช่วงที่ผ่านมาที่เติบโตอย่างต่อเนื่อง ท่ามกลางสถานการณ์การแพร่ระบาดไวรัสโควิด-19 ระลอกใหม่
สำหรับแผนเปิดขายโครงการแนวราบในปีนี้ ประกอบด้วย ทาวน์โฮม แบรนด์ “เอเวอร์ ซิตี้ โครงการสุขสวัสดิ์ 30 – พุทธบูชา 4 จำนวน 98 ยูนิต มูลค่าโครงการ 400 ล้านบาท และการเปิดขายบ้านเดี่ยวแบรนด์  “มายโฮม ซิลเวอร์เลค” ในโครงการซิลเวอร์เลค พาร์ค เฟส 2 เพิ่มอีกจำนวน 27 ยูนิต มูลค่าโครงการ 200 ล้านบาท จากที่เปิดขายไปในปีก่อน 40 ยูนิต จากทั้งหมด 67 ยูนิต ซึ่งมีราคาเฉลี่ยอยู่ที่ 5-9 ล้านบาท
“เชื่อว่าในปี 2564 โครงการแนวราบยังเติบโตได้ดี เนื่องจากเป็นกลุ่มลูกค้าที่มีความต้องการที่แท้จริง โดยโครงการที่อยู่อาศัยของเราเน้นความคุ้มค่า ขนาดของโครงการไม่ใหญ่มาก เพื่อให้ปิดการขายได้เร็วขึ้น รวมถึงการจัดโปรโมชั่น เพื่อกระตุ้นอย่างต่อเนื่องไม่ว่าจะเป็นโครงการแนวสูง หรือแนวราบ โดยคาดว่ารายได้ในปีนี้จะเติบโตต่อเนื่องจากปีที่ผ่านมา จากยอดขายรอโอน (Backlog) ที่มีกว่า 3,000 ล้านบาท ทยอยรับรู้ถึงปี 2565” นายสวิจักร์ กล่าว